เงินบาทเปิด30.21/25
ธนาคารซีไอเอ็มบีไทย รายงาน เงินบาทเปิด 30.21/25 คาดแข็งค่าต่อตามทิศทางสกุลเงินในภูมิภาค
25 มี.ค. 2554

ธนาคารซีไอเอ็มบีไทย รายงาน เงินบาทเปิด 30.21/25 คาดแข็งค่าต่อตามทิศทางสกุลเงินในภูมิภาค
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 30.21/25 บาท/ดอลลาร์ ปรับตัวแข็งค่าขึ้นจากช่วงเย็นวานนี้ที่ปิดตลาดที่ระดับ 30.27/29 บาท/ดอลลาร์
แนวโน้มการเคลื่อนไหวของเงินบาทวันนี้ยังมีโอกาสแข็งค่าต่อตามทิศทางของสกุลเงินในภูมิภาค แต่อาจจะเคลื่อนไหวอยู่ในกรอบแคบๆ เนื่องจากตอนนี้ยังไม่มีปัจจัยเด่นชัดที่จะส่งผลต่อการเคลื่อนไหวของค่าเงินบาทโดยตรง ขณะที่การประกาศตัวเลขเศรษฐกิจของสหรัฐฯ เมื่อคืนนี้ คือ ยอดสั่งซื้อสินค้าคงทนเดือน ก.พ.54 พบว่าออกมาต่ำกว่าที่ตลาดคาดการณ์ไว้ จึงทำให้ดอลลาร์อ่อนค่าลงเมื่อเทียบกับเงินยูโร
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 80.95/81.00 เยน/ดอลลาร์ ส่วนเงินยูโรอยู่ที่ระดับ 1.4180/4185 ดอลลาร์/ยูโร
คืนนี้ สหรัฐฯ จะมีการประกาศตัวเลขเศรษฐกิจที่สำคัญ คือ ตัวเลขประมาณการผลิตภัณฑ์มวลรวมภายในประเทศ(จีดีพี) ครั้งที่ 3 ประจำไตรมาส 4/53  
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 30.15-30.30 บาท/ดอลลาร์